**ΠΡΟKΗΡΥΞΗ ΕΚΛΟΓΩΝ ΓΙΑ ΤΗΝ ΑΝΑΔΕΙΞΗ ΝΕΟΥ ΔΙΟΙΚΗΤΙΚΟ ΣΥΜΒΟΥΛΙΟΥ ΤΟΥ ΣΥΛΛΟΓΟΥ ΑΠΟΦΟΙΤΩΝ ΙΑΤΡΙΚΗΣ ΣΧΟΛΗΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ**

**Προκηρύσσονται**

Εκλογές για την ανάδειξη νέου Διοικητικού Συμβουλίου και νέας Εξελεγκτικής Επιτροπής του Συλλόγου Αποφοίτων της Ιατρικής της Σχολής του Πανεπιστημίου Ιωαννίνων.

Η ψηφοφορία είναι άμεση και μυστική και θα διεξαχθεί αποκλειστικά με διαδικασία ψηφοφορίας την Παρασκευή 1 Νοεμβρίου 2024, και ώρα 09:00 π.μ. έως 15:00 μ.μ. (ώρα Ελλάδος) στην αίθουσα Συνελεύσεων του Ιατρικού Τμήματος.

Κάθε τριετία θα διενεργούνται αρχαιρεσίες για την ανάδειξη νέου Διοικητικού Συμβουλίου και νέας τριμελούς Εξελεγκτικής Επιτροπής του Συλλόγου που έχει θητεία ίδια με αυτή του Διοικητικού Συμβουλίου. Δικαίωμα να εκλεγούν έχουν μόνο τα μέλη του Συλλόγου που έχουν εκπληρώσει τις ταμειακές τους υποχρεώσεις (ετήσια Συνδρομή 10€)

Διαδικασία Υποψηφιότητας

Οι αιτήσεις υποψηφιότητας υποβάλλονται από τους/τις ενδιαφερόμενους/ μέσω μηνύματος ηλεκτρονικού ταχυδρομείου στο easpioti@uoi.gr, έως και 26/10/2024, ώρα 23:59 (ώρα Ελλάδος), και αναρτώνται στον πίνακα ανακοινώσεων της Ιατρικής Σχολής 3 ημέρες πριν από την ημερομηνία των εκλογών.

Οι αρχαιρεσίες γίνονται με ενιαίο ψηφοδέλτιο, στο οποίο περιλαμβάνονται αλφαβητικά τα ονόματα όλων των υποψηφίων, χωριστά για το Δ.Σ. και χωριστά για την Ε.Ε.

Κάθε εκλογέας έχει δικαίωμα να ψηφίσει μέχρι (5) υποψηφίους για το Δ.Σ. και (3) για την εξελεγκτική επιτροπή.

Εκ μέρους της προσωρινής διοίκησης του

ΣΥΛΛΟΓΟΥ ΑΠΟΦΟΙΤΩΝ ΙΑΤΡΙΚΗΣ ΣΧΟΛΗΣ ΠΑΝΕΠΙΣΤΗΜΙΟΥ ΙΩΑΝΝΙΝΩΝ

Πατρώνα Βεζυράκη- Αγγελίδου

Ομ. Καθηγήτρια Φυσιολογίας